Sekcia európskych fondov Ministerstva financií SR ako certifikačný orgán je v programovom období 
2014 – 2020 prijímateľom prostriedkov EÚ. Prostriedky sú čerpané z Európskeho fondu regionálneho rozvoja prostredníctvom Operačného programu Technická pomoc cez nasledovné projekty v realizácii:

Kód ITMS	Názov projektu	Stručný opis projektu	Aktivity projektu	
301011B493	Financovanie miezd a odmien oprávnených zamestnancov certifikačného orgánu a podporných útvarov MF SR podieľajúcich sa na finančnom riadení a implementácii EŠIF	Zámerom projektu je financovanie mzdových nákladov na administratívne kapacity, ktorých úlohou je zabezpečiť plnenie funkcií certifikačného orgánu. Prostredníctvom refundácie mzdových výdavkov oprávnených zamestnancov CO a podporných útvarov MF SR je zabezpečený adekvátny systém odmeňovania a stabilizácia pracovníkov, čo prispieva k dosiahnutiu kvalitných výsledkov plnenia funkcií certifikačného orgánu. Cieľom projektu je zabezpečenie efektívneho finančného riadenia ŠF a KF z pozície CO.	Financovanie mzdových výdavkov oprávnených zamestnancov MF SR participujúcich na plnení úloh a zabezpečovaní plnej funkčnosti certifikačného orgánu a podporných útvarov MF SR v programovom období 2014-2020.	
301021B609
	Pracovné stretnutia CO v rokoch 2016 - 2018	Projekt  je zameraný na podporu mobility zamestnancov CO v súvislosti s ich účasťou na výkone certifikačných overovaní, auditoch a iných pracovných stretnutiach/rokovaniach, vrátane organizovania pracovných stretnutí spojených s plnením funkcií CO. Účasť na pracovných cestách prispieva k skvalitneniu a zintenzívneniu plnenia funkcií CO pri zabezpečovaní funkčného systému finančného riadenia čo je i cieľom tohto projektu. 
	Realizácia tuzemských a zahraničných pracovných ciest zameraných na účasť oprávnených zamestnancov na výkone certifikačných overovaní, auditoch, rôznych rokovaniach, pracovných stretnutiach a konferenciách ako i realizácia/organizácia workshopov a pracovných stretnutí zameraných na informovanie o činnosti certifikačného orgánu (CO), výmenu informácií medzi CO a inými subjektami zapojenými do riadenia, implementácie a kontroly prostriedkov EŠIF v programovom období 2014 - 2020.	

Investícia do Vašej budúcnosti
Projekty sú spolufinancované z prostriedkov Európskeho fondu regionálneho rozvoja
www.partnerskadohoda.gov.sk